Document ID: 32006R1481

UREDBA KOMISIJE (ES) št. 1481/2006
z dne 6. septembra 2006
o določitvi oblike in vsebine računovodskih informacij, ki jih je treba predložiti Komisiji za potrditev obračunov EKJS in EKSRP, pa tudi za spremljanje in za napovedi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1), in zlasti člena 42 Uredbe,
ob upoštevanju naslednjega:
(1)
Uredba Komisije (ES) št. 2390/1999 z dne 25. oktobra 1999 o podrobnih pravilih za izvajanje Uredbe (ES) št. 1663/95 glede oblike in vsebine računovodskih informacij, ki jih morajo države članice dati na voljo Komisiji za potrditev obračunov Jamstvenega oddelka EKUJS (2) se razveljavi s 16. oktobrom 2006 z Uredbo Komisije (ES) št. 885/2006 z dne 21. junija o podrobnih pravilih za izvajanje Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov EKJS in EKSRP (3).
(2)
V skladu s členom 8(1) Uredbe (ES) št. 885/2006 v zvezi s potrditvijo obračunov EKJS in EKSPR, je treba oblikovati obliko in vsebino računovodskih informacij iz člena 7(1)(c) navedene uredbe ter način, kako se jih pošlje Komisiji.
(3)
Ukrepi, predvideni s to uredbo, so v skladu z mnenjem Odbora za kmetijska sklada -
SPREJELA NASLEDNJO UREDBO:
Člen 1
Oblika in vsebina računovodskih informacij iz člena 7(1)(c) Uredbe (ES) št. 885/2006 ter način, kako se jih pošlje Komisiji, se določijo v Prilogi I (tabela X), II (Tehnične specifikacije za prenos računalniških datotek v EKUJS), III (Kratki pregled) in IV (Struktura proračunskih kod EKSPR [F109]) k tej Uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 16. oktobra 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. septembra 2006

Labels: 4
7
6
12
15